open-index/open-wikipedia-markdown huggingface dataset:
Slaney

**Slaney** (irsk: *An tSláine*) er en elv sørøst i Irland. Den har sitt utspring i Lugnaquilla vest for Wicklowfjellene, og renner vestover og deretter sørover gjennom grevskapene Wicklow, Carlow og Wexford i 117,5 km, før den munner ut i St George’s Channel i Irskesjøen ved byen Wexford. Slaneys elvemunning i Wexfords havn er bred og grunn. Nedslagsfeltet til elven Slaney er 1 762 km2. Den langsiktige gjennomsnittlige strømningshastigheten til elven Slaney er 37,4 m3/s. Av byer langs Slaney er Stratford-on-Slaney, Baltinglass, Tullow, Bunclody, Enniscorthy og Wexford. Gjennom elvens løp krysses den av 32 veibroer og en jernbanebro.

## Dyreliv
Det finnes variert og rikt dyreliv i elvens omgivelser. I Wicklow er det flokker med hjortedyr, samt svaner, fossekaller, villender, hegre og isfugl. I skumringen kan det observeres flaggermus, ugler og oter, mens elvemunningens gjørme er foretrukket av hettemåker, rødstilker og tjelder. Den sjeldne laksanden kan sees på Slaney ved Kildavin. I sesongen fiskes det laks, ørret og gjedde i elven.

## Historie
Klaudios Ptolemaios’ verk *Geographia* fra 100-tallet e.Kr. beskrev en elv som heter Μοδοννος (*Modonnos*, «gjørmestrand») som muligens *kan* ha vært en referanse til elven Slaney, selv om forskere fortsatt er delte om problemet ettersom Ptolemaios oppholdt seg i Egyp og i beste fall hadde annenrangs kilder om Irland.

Det er en referanse til Slaney i den irske balladen «Boolavogue», til minne om slaget ved Vinegar Hill i det irske opprøret i 1798.

## Bielver
Bielver til Slaney er blant annet elvene Derreen, Derry, Clody, Bann, Urrin, Boro og Sow.

## Bilder

Fil:Slaney River at Dusk - Near Ferrycarrig - geograph.org.uk - 838184.jpg|Slaney i skumringen ved Ferrycarrig
Fil:Busy Harbour - Kilurin, River Slaney - geograph.org.uk - 835149.jpg|Slaney ved havnen i Kilurin
Fil:The river Slaney at Enniscorthy - geograph.org.uk - 1543574.jpg|Slaney ved Enniscorthy
Fil:The tidal River Slaney - geograph.org.uk - 595387.jpg|Slaney nær Cullentra.


## Referanser


## Litteratur
* Duffy, John (2006): *River Slaney, from source to sea*, ISBN 978-0-9554184-0-2.

## Eksterne lenker
* River Slaney: Environment Under Threat, trusler mot miljøet i Slaney
1546 Izsák

**1546 Izsák** er en  hovedbelteasteroide. Den ble oppdaget 28. september 1941 av György Kulin og er namnsett til minne for den ungarske astronomen Imre Izsak.

## Eksterne lenker
6. etappe av Giro d’Italia 2011

**6. etappe av [[Giro d'Italia 2011]]** ble kjørt den 12. mai 2011 og gikk mellom Orvieto og Fiuggi. Dagens burdd gikk etter rundt 25 kilometer da Jussi Veikkanen, Kristof Vandewalle, Jaroslav Popovytsj, Frederik Veuchelen og Sacha Modolo dro i fra hovedfeltet, men de fem i front fikk aldri et avskrekkende forsprang. Feltet virket å ha full kontroll på utbryterne under hele etappen, og mesteparten av spenningen underveis lå i om Mark Cavendish kunne klare å holde følge opp de siste milene med stigning da det virket som at det hele kunne bli avgjort i en massespurt.

Bruddet slo sprekker og rytterne ble tatt igjen en etter en. Tøffest var Vandewalle som holdt ut til da det gjenstod to kilometer, men da måtte belgieren gi opp for hovedfeltet. I spurten var Francisco Ventoso sterkest etter at en stokk stiv Alessandro Petacchi måtte gi opp på de siste metrene. Ventoso kunne dermed notere seg for sin første etappeseier i Giroen, mens Pieter Weening sikret seg en ny dag i rosa. 
 
## Referanser


## Eksterne lenker
*  Resultater på gazzetta.it
*  Resultater på gazzetta.it
Martin Kohler

**Martin Kohler** (født 17. juli 1985 i Vilters-Wangs) er en sveitsisk profesjonell landeveissyklist. Han sykler for Team Roth etter syv sesonger i UCI WorldTourlaget BMC Racing Team, og én i Drapac Cycling.

## Meritter

;2007
:4. etappe, Tour de l'Avenir
;2008
:GP Kyburg
;2011
: Nasjonal Mester Tempo
;2012
: Nasjonal Mester Landevei

## Referanser


## Eksterne lenker
* 
*
Edam

**Edam** er en by i provinsen Noord-Holland i Nederland. Edam og nabobyen Volendam utgjør til sammen kommunen Edam-Volendam. Byens navn stammer fra en demning ved den lille elven IJe.

Byen er internasjonalt mest kjent som hjemstedet for edamerosten.

## Historie
Demningen over IJe stammer fra 1230, og det oppstod snart forretningsvirksomhet i forbindelse med omlasting av varer mellom demningens to sider. Dette la grunnlaget for at byen Edam ble etablert. Andre næringer som skipsbygging og fiskeri bidro også til byens utvikling.

Da ostehandelen blomstret opp på 1500-tallet ble Edam en av Nordhollands viktigste byer, og havnen hadde i sin storhetstid hele 33 kaier. Den var imidlertid åpen mot sjøen og i konstant fare for å bli rammet av stormflo, og derfor gav keiser Karl V i 1544 ordre om at havnen skulle avskjermes med sluser. Dette resulterte imidlertid i at havnen ble fylt opp av slam, som igjen medførte en økonomisk nedgang på grunn av vansker med å opprettholde skipsbyggingen. 

Det ble avholdt ukentlige markeder i byen helt frem til 1922. Dette markedet ble gjenopplivet i 1989 av hensyn til turismen i sommerperioden.

## Referanser
Undercover Boss Norge

***Undercover Boss Norge*** er en norsk realityserie som gikk på TV 2 i 2011. Her skulle en person med en høy lederstilling i en stor bedrift gå undercover som prøveansatt i egen bedrift. Den var basert på *[[Undercover Boss]]*, utviklet av britiske Channel 4.

Premieren ble sett av 550 000 og hadde en markedsandel på 34 prosent.

## Format
Hver episode har en høytstående leder eller eier av et selskap som går undercover som prøveansatt i egen bedrift. Lederne endrer utseende og bruket et pseudonym med fiktiv bakgrunn. Den fiktive forklaringen på at et kamerateam følger dem er at det er en del av en dokumentar om prøveansatte innenfor en bestemt bransje, eller at det er en konkurranse mellom lederen og en annen prøveansatt, hvor vinneren får jobben. De bruker omtrent en uke undercover, hvor de arbeider i ulike områder av selskapet, med forskjellige jobber og i de fleste tilfeller forskjellige steder hver dag. De er utsatt for en rekke problemstillinger med underholdende resultater, og de bruker alltid tid på å bli kjent med de som jobber i bedriften, i tillegg til å lære om deres faglige og personlige utfordringer.

På slutten av uken går lederne tilbake til sin sanne identitet og kaller inn de ansatte de jobbet med til individuelle samtaler på bedriftens hovedkontor. Sjefene avslører sin identitet, og belønner hardt arbeidende ansatte med gaver, forfremmelse, eller økonomiske belønninger, mens andre ansatte får opplæring eller bedre arbeidsforhold.

## Referanser


## Eksterne lenker
*
Derek Boogaard

**Derek Boogaard** (født 23. juni 1982, død 13. mai 2011) var en kanadisk ishockeyspiller som spilte for Minnesota Wild og New York Rangers i National Hockey League (NHL). Boogaard var kjent først og fremst som en fighter og ble også kalt «Boogeyman» og «The Mountie». En studie fra 2007 av NHL-spillere viste at Boogaard var den nest mest skremmende spilleren i NHL, bak den nå pensjonerte Georges Laraque som spilte for Pittsburgh Penguins. 

Boogaard spilte Major Junior Hockey i Western Hockey League (WHL) for Regina Pats, Prince George Cougars og Medicine Hat Tigers. Etter å ha fått ni poeng og 245 utvisningsminutter med Cougars i 2000-01, ble han draftet i den syvende runde – som nummer 202 totalt sett – av Minnesota Wild i NHL Entry Draft i 2001. Boogaard debuterte imidlertid ikke for Wild i NHL før i sesongen 2005-2006.

Den 13. mai 2011 ble Boogaard funnet død i sin leilighet i Minneapolis av familiemedlemmer. Han ble 28 år gammel.

## Referanser


## Eksterne lenker
*
Ilkka Kaarna

**Ilkka Kaarna** (født 27. april 1954 i Lauritsala, nå i Villmanstrand, Finland) er en finsk ishockeyspiller som spilte angriper. Han spilte på SaiPa Lappeenranta, Jokerit, og Vålerenga(81-84). Kaarna debuterte på SaiPa Lappeenranta i 1972 og la opp i 1987.

Han har fortsatt klubbrekorden til Vålerenga med sine 60 mål i 81/82

## Eksterne lenker
* http://www.eurohockey.net/players/show_player.cgi?serial=11574
Lukas Andersen David

**Lukas Andersen David** (født 10. mars 1989 i Stavanger) er en dansk ishockeyspiller som for øyeblikket spiller løper for Stavanger Oilers. 
Hans moderklubb er Viking har også spilt på danske U18 landslaget.

## Eksterne lenker
* http://www.eliteprospects.com/player.php?player=17204
Juha-Pekka Loikas

**Juha-Pekka Loikas** (født 7. mars 1980 i Hyvinge) er en finsk ishockeyspiller som spiller for Stavanger Oilers i Norge.

Loikas moderklubb er Hyvinkää Ahmojen, men har også spilt for Hyvinkää Ahmoissa (Mestisligaen), og har Junior SM-gull med Jokerit. Han spilte for HPK i sesongen 2003-2004. Loikas er kjent for å spille godt både offensivt og defensivt.

## Klubber
* Hyvinkää Ahmat (Mestisligaen)
* FPS (Mestisligaen)
* HPK (SM-liiga)

## Eksterne lenker
*
Martin Brandsnes

**Martin Brandsnes** (født 7. juni 1989 i Hamar) er en norsk tidligere ishockeyspiller som spilte løper for moderklubben Storhamar Dragons. Brandsnes spilte for det meste på Storhamar 2 i 1. divisjon, der han spilte med blant andre med Martin Blakseth Huse og Ruben Smith, men i 2007/08-sesongen fikk han spille ni kamper og fikk én assist på A-laget til Storhamar Dragons. Han har også spilt for den norske innebandyklubben Ajer IBK.

## Referanser


## Eksterne lenker
*
INS «Delhi» (D61)

**INS «Delhi» (D61)** er hovedskipet i klassen med samme navn. Skipet er en jager med spesialildledning tilhørende den indiske marinen. Det ble bygget på Mazagon Dock Limited i Mumbai og overtatt 15. november 1997. Denne skipsklassen er blant de største krigsskipene som har blitt designet og bygget i India.

INS «Delhi» er det andre skipet i den indiske marinen med dette navnet. Hun arver navnet fra krysseren av Leander-klassen med samme navn, som hadde en bemerkelsesverdig karriere i den portugisisk-indiske krigen i 1961, under frigjøringen av Goa og Daman og Diu.

## Operasjoner

### Task Force Europe 2009
I mai-juli 2009 ledet INS «Delhi» den indiske marinens task force på utplassering i Europa. I løpet av denne utplasseringen deltok innsatsstyrken i fellesøvelser med Royal Navy og den franske marinen. Øvelse *Konkan-09* med Royal Navy ble gjennomført utenfor kysten av Storbritannia. Øvelse *Varuna 2009* med den franske marinen fant sted utenfor kysten av Frankrike.

## Referanser
Maratha-Mysore krigen

**Maratha-Mysore krigen** var en konflikt på det indiske subkontinent mellom Kongedømmet Mysore og Marathariket. Den begynte i februar 1785, og endte med undertegnelsen av traktaten i Gajendragad i april 1787. I kjølvannet av den andre engelsk-mysoriske krig (1780–1784), søkte den mysoriske herskeren Tipu Sultan å hindre offensive trekk fra Marathariket, som hadde etablert en militær allianse med nizamen av Hyderabad for å gjenerobre territorier som begge hadde tapt til Mysore i tidligere konflikter. I store deler av disse territoriene ble det utført framrykninger, tilbaketrekninger og beleiringer av befestede steder. Marathariket forsøkte også å trekke Det britiske ostindiske kompani inn i den ulmende konflikten, men en nøytralitetspolitikk som ble gjennomført av den nye generalguvernøren, Charles Cornwallis, gjorde deltagelsen umulig.

Fredsavtalen som endte krigen ga begge sider noen territoriale gevinster. Mysore måtte også betale et engangsbeløp.

## Viktige hendelser
*Beleiringen av Nargund, februar 1785
*Beleiringen av Badami, mai 1786
*Beleiringen av Adoni, juni 1786
*Slaget ved Gajendragad, juni 1786
*Beleiringen av Bahadur Benda, august 1786
*Det første slaget ved Savanur, 1. oktober 1786
*Det andre slaget ved Savanur, 3. desember 1786

## Kilder
* Duff, James Grant. ''A history of the Mahrattas'', Volume 2
* Kumar, Raj. ''Essays on modern India''
* Sen, Sailendra Nath. ''Anglo-Maratha relations, 1785-96''
Slaget ved Aligarh

**Slaget ved Aligarh** også kjent som **slaget ved Ally Ghur** ble utkjempet mellom Marathakonføderasjonen og Det britiske ostindiske kompani under den andre anglo-maratha krigen (1803–1805) i Aligarh, India.

Aligarh Fort, et av de sterkeste fortene i India, var befestet og under kommando av en fransk leiesoldatoffiser Pierre Perron. Det ble beleiret i 1. september 1803, av det britisk 76. regiment, nå også kjent som hertugen av Wellingtons regiment, under general Gerard Lake. Det ble erobret fra Marathariket 4. september 1803. Under angrepet var fjorten grøfter rundt fortet forsynt med sverdblad og forgiftede spanske ryttere av franskmenene. Forsvarsverket var forsterket med fransk artilleri og tigere og løver fra Scindiahs menasjeri ble også brukt av franskmennene. Under slaget mistet britene så mange som 900 soldater. Han som den gang var hertugen av Wellington uttalte at erobringen var "en av de mest ekstraordinære prestasjoner ".

## Referanser


## Eksterne lenker
* Decisive Battles of India from 1746 to 1849 Inclusive, av George Bruce Malleson
Nils Bjørgum

**Nils Josefson Bjørgum** (født 10. januar 1864, død 15. april 1949) var maler fra Voss. Han debuterte på Høstutstillingen i 1886. 

Bjørgum er best kjent for gjennomarbeidede landskaper. De fleste motiver er fra Bordalsfjellene på Voss, hvor han i flere år tilbragte somrene på en støl i Løkjane. Han utviklet også et armegevær. I noen år, fra 1892 til 1898, var han avisredaktør for avisa *[[Hordaland (avis)|Hordaland]]*.

Nils Bjørgum produserte også en prototype av en pistol, kalt Bjørgum 1905. 

## Referanser


## Eksterne lenker
* Foto hos Digitalt Museum
* Foto av Nils Bjørgum hos Hardanger og Voss museum
* Et av Nils Bjørgums malerier
Are Stokstad

**Are Trygve Støen Stokstad** (født 1954) er en norsk redaktør og medialeder som var konsernsjef i Amedia fra 2013 til 2020.

Stokstad er utdannet lærer fra Kristiansand lærerhøgskole (1978) og cand.mag. fra Universitetet i Oslo (1980). Han arbeidet som lærer i Båtsfjord i 1980–1982 og i Larvik i 1984–1986.

Han var tidligere konserndirektør i A-pressen, og styreleder i Mediebedriftenes Landsforening. Han har tidkigere arbeidet i avisen Nybrott, Porsgrunns Dagblad og i Sandefjords Blad og har vært ansvarlig redaktør og administrerende direktør i *[[Østlands-Posten]]*. 

I 2013 ble Stokstad ansatt som konsernsjef i Amedia etter Thor Gjermund Eriksen.  Amedia er Norges største lokalaviskonsern med over 60 lokalaviser og 2400 ansatte. Amedia eies av Sparebankstiftelsen gjennom selskapet Amediastiftelsen.

## Referanser




## Eksterne lenker
* 
* Are Stokstad - Store norske leksikon
Mesterligaen i håndball

**Mesterligaen i håndball** () kan peke på:

* Mesterligaen i håndball for kvinner
* Mesterligaen i håndball for menn
Ken Sprague

**Ken Sprague** (født 1927 i Bournemouth, Dorset i England, død 2004) var en britisk karikaturtegner, journalist og aktivist som var involvert i sivile rettigheter. Senere arbeidet han også som programleder på TV og en psykoterapeut. 

Sprague var opptatt av hvordan politikken påvirket vanlige mennesker. Sprague ble utdannet ved Alma Road Elementary School, før denne skolen ble bombet under den andre verdenskrig. Han ble tildelt et stipend til Bournemouth Municipal College, der han studerte grafikk og kunst. En formiddag i 1944 meldte Sprague seg til den britiske marinen og samme ettermiddag, i Southampton, sluttet han seg til Communist Party of Great Britain. 

På slutten av 1960-tallet begynte Sprague å redigere avisen Transport and General Workers Union's The Record og illustrerer den med sine egne tegneserier. I 1976 redigerte Sprague en anti-fascistisk tidsskrift før han ble sparket da han publiserte en artikkel med kritikk av israelsk undertrykkelse av palestinerne. I 1971 flyttet han sammen med sin kone, Sheila, til en liten gård i Devon, og de bygde om denne gården om til et kunstnerisk senter. Hans første kone døde av kreft i 1973. Sprague giftet seg igjen men ble senere skilt.

## Referanser
Stevnemøte med glemte år

***Stevnemøte med glemte år*** er et norsk okkupasjonsdrama fra 1957, regissert av Jon Lennart Mjøen. Den var basert på Sigurd Hoels roman med samme navn fra 1954. *Stevnemøte med glemte år* var norsk bidrag til Cannesfestivalen i 1957. 

## Handling
Etter en premiere, hvor skuespillerinnen *Vera Bang* feirer nye triumfer, samles dr. *Sander Paulsen* og advokat *Knut Valstad* hos *Vera* til en minnemiddag for *Vera*s mann, advokat *Sven Arneberg*, som falt i krigen i 1940. Dette møtet griper inn i de tre forsamledes psykiske balanse og liv en tid fremover, blant annet i *Knut*s forhold til sin kone *Anna*, som *Knut* oppdager i følge med den rike skipsreder *Stauholdt*. I et premiereselskap i 1940 fører *Knut* sin kollega og kompanjong *Sven* sammen med *Vera*. Under krigen i Norge blir *Sven*s kone *Gunvor* og datteren *Jannicke* drept av en tysk bombe. Kort etter oppsøker *Vera* *Sven*, som er kaptein, hos hans lille gruppe menn inne på skauen. Under dekningen av et tilbaketog blir *Sven* drept. I årsskiftet 1940/41 føder *Vera* en sønn som hun forteller er *Sven*s sønn. Ved minnemiddagene foregir alltid *Vera* at forholdet mellom henne og *Sven* er mer omfattende enn *Knut* og *Sander* tror. Sønnen *Kåre* reagerer mot den heltestatus moren gir *Sven Arneberg*. *Knut* og *Sander* besøker den forhugningen, hvor *Sven* holdt sin stilling i 1940. Dette besøket gir dem materiale til å avsløre *Vera*s livsløgn: at *Kåre* er *Sven*s sønn, og at forholdet mellom *Vera* og *Sven* var mer enn møtet på premierefesten og en natt i forhugningen i skogen. Og *Knut* kan vende tilbake til *Anna*. Han vet at *Vera* er sterkere enn ham, men hun er ikke sterkere enn dem begge, når de holder sammen.

## Rollebesetning
* Mona Hofland
* Espen Skjønberg
* Henki Kolstad
* Inger Marie Andersen
* Jon Lennart Mjøen
* Rolf Christensen
* Pål Skjønberg
* Bab Christensen
* Arne Reitan
* Willy Kramer Johansen
* Eva Steen
* Inger Teien
* Haakon Arnold
* Erling Lindahl

## Referanser


## Eksterne lenker
*
Oberlandesgericht München

**Oberlandesgericht München** er ved siden av Oberlandesgericht Nürnberg og  Oberlandesgericht Bamberg en av tre oberlandesgerichter i den tyske delstaten Bayern. Domstolsbygningen finnes i München.

## Over- og underordnete domstoler
Instansen over Oberlandesgericht München er Bundesgerichtshof. Oberlandesgericht München er ankeinstans for ti av Bayerns 22 landgerichter. Landgerichter under Oberlandesgericht München er Landgericht Augsburg, Landgericht Deggendorf, Landgericht Ingolstadt, Landgericht Kempten, Landgericht Landshut, Landgericht Memmingen, Landgericht München&nbsp;I, Landgericht München&nbsp;II, Landgericht Passau og Landgericht Traunstein.

## Eksterne lenker
* www.justiz.bayern.de
* München advokatforening
Johan Tenol-Tuxen

**Johan Tenol-Tuxen** (1887–1958) var en norsk kunstmaler. Han malte særlig landskaps- og eksteriørbilder.

Tenol-Tuxen kom fra Vik i Sogn. Han var hovedsakelig selvlært, men fikk noe opplæring av maleren Bernhard Hinna.

Nikolai Astrup var kjent med Tenol-Tuxens talent og anbefalte at han skulle få stipend fra kulturdepartementet. Tenol-Tuxen er mest kjent for landskapsmotiver med motiv fra ulike steder i Sogn. Han har et særegent fargevalg som samsvarer godt med vestlandsnaturen.

## Referanser




## Eksterne lenker
* Om Johan Tenol-Tuxen i Norsk kunstnerleksikon
Almindelig Hospital (København)

**Almindelig Hospital** var et sykehus som lå i Amaliegade i Frederiksstaden i København.

Sykehuset ble etablert som forbedring av fattigvesenets forsorg og var primært en stiftelse for byens fattige med plass til 600 lemmer og sete for fattigvesenets administrasjon. I tillegg ble det opprettet en mindre sykeavdeling som med årene ble betraktelig  utvidet. 

Almindelig Hospital var beregnet for «alminnelige» mennesker i fattige kår, i motsetning til det finere Frederiks Hospital, hvis bygninger fremdeles eksisterer på den andre side av Amaliegade.

Bygningen var oppført i perioden 1766–1769 i louis seize etter tegninger av Nicolas-Henri Jardin. Johan Christian Conradi ledet oppføringen som murermester og entreprenør. Den 33 fag lange bygningen i tre etasjer og med mansardtak kostet med innredning i alt  riksdaler.

Koleraepidemien i 1853 fikk gode vilkår på hospitalet hvor det bodde  mennesker, stuet sammen under usle forhold. I løpet av en måned ble 616 pasienter angrepet, hvorav 538 døde.

Innvielsen av Københavns Kommunehospital i 1863 var en avlastning for Almindelig Hospital. Sykehuskomplekset ble revet i 1895 da det i mellomtiden i 1892 var blitt avløst av et nytt kompleks på Nørre Allé på Nørrebro ved arkitekt Vilhelm Petersen.

Den nåværende lange, ensartede boligeiendommen med dyrefrise under taket ble oppført som erstatning i 1896 i Amaliegade 26–36 ved arkitekt Ole Boye.

I 1919 flyttet sykehuset videre til Sankt Johannes Stiftelses bygninger i Ryesgade, hvor institusjonen fra 1941 ble betegnet Nørre Hospital og Københavns Plejehjem. 

Fra 1940-tallet ble sykehuset i stigende grad benyttet til pleiepasienter. I 1978 ble Nørre Hospital nedlagt, bygningene på sjøsiden revet og erstattet av det nye Plejehjemmet Sølund.

Et kjent fattiglem var byggespekulanten Hellig-Hansen som døde her i 1923.

## Referanser
Agent Smith

**Agent Smith** er navnet på en figur fra filmene The Matrix, Matrix Reloaded og Matrix Revolutions. Rollefiguren er spilt av skuespiller Hugo Weaving. Kampen mellom Neo og Agent Smith blir hovedkonflikten i filmserien The Matrix. I 2008 ble Agent Smith kåret av Empire (magasin) som en av*The 100 Greatest Movie Characters of All Time*

Smith begynte som en Agent, et Kunstig intelligensprogram i Matrix, programmert til å holde orden i systemet ved å drepe alle som kan lage ubalanse til den simulerte virkeligheten. 

## Handling
Smith begynte som en Agent, et AI-program i Matrix programmert til å holde orden i systemet ved å avslutte menneskelige simulasjoner som ville bringe ustabilitet til den simulerte virkeligheten. Han får også i oppdrag å bli kvitt eventuelle useriøse programmer, som ikke lenger tjener noen hensikt for Machine-kollektivet. For dette formål besitter Smith og hans med-agenter en rekke over-menneskelige egenskaper. Smith kan manifestere sin fysiske form ved å overskrive den simulerte kroppen til et menneske som er koblet inn i Matrixen. Han kan bevege seg fra kropp til kropp, og kan reformere seg selv hvis han blir "drept" (som bare dreper vertskroppen) og kan dukke opp praktisk talt hvor som helst. 

Smith kan overvinne begrensningene til tyngdekraften og menneske-kroppen, og gi ham hastighet og styrke tilstrekkelig til å unngå kuler, slå gjennom betong med bare hender og hoppe umulige avstander. Han og andre agenter bruker mørke-grønne forretningsdresser med matchende slips, hvite skjorter og solbriller med rektangulære linser. I den første filmen er Smith bevæpnet med en Desert Eagle, som er standard for samtlige agenter i Matrix. På slutten av den første filmen ser det ut til at Smith har blitt slettet av Neo. Men i oppfølgerne blir Smith imidlertid avslørt for å ha blitt knyttet til Neo, noe som gjorde at han kunne motstå å bli sendt til maskinens mainframe, hvor alle foreldede eller feil-fungerende programmer blir slettet. 

Agent Smith er ikke lenger en ordentlig agent, og blir frigjort fra maskinenes kontroll. Smith får makten til å kopiere sin fysiske form til en hvilken som helst enhet i Matrixen ved å fase hånden hans inn i kroppen deres og spre en svart væske som forvandler dem til en kopi av ham selv. Dette resulterer i en stadig voksende hær av Smith, forbundet med en enkelt bevissthet. Smithn blir imidlertid frastøtt når han prøver å gjøre det samme med Morpheus og Neo. Smiths virkelige kraft kommer fra hans evne til å absorbere minner og krefter fra hans offer, både mennesker og programmer. Det kulminerer med at han tok over Oracle og kjempet mot Neo i det siste slaget i Matrix-serien. Neo lar seg overskrive under slaget, og gir dermed maskinene en mulighet til å slette Smith, og returnere Matrix og dens innbyggere til det normale. 

## Referanser
Innset Skytterlag

**Innset Skytterlag** ble startet høsten 1864, og dette gjør Innset Skytterlag til den eldste foreningen på Innset. Skytterlaget ble grunnlagt under navnet **Indseth Skytterforening**, med Ingebrigt Flotten som formann. Ettersom skytterlaget da lå på grensen mellom Hedmark og Trøndelag, var laget tilsluttet Østerdal Skyttersamlag til i 1925. Da ble laget lagt under Gauldal Skyttersamlag, og blir først da et stabilt skytterlag. Innset Skytterlag har vært tilsluttet Gauldal hele tiden siden 1925.
 
Laget har hatt mange baner gjennom tidene. Den første lå på Flatmo, men denne banen kunne ikke brukes om sommeren, da eieren ikke ville ha gresset tråkket ned. Neste bane lå på Rohaldsmyra, men ble kun brukt i 4-5 år, da det var svært bløtt og utrivelig der. Neste bane lå på Øya, hvor den ble værende opp mot 1900-tallet,da ble banen flyttet opp til Småholtan, men flyttet tilbake til Øya. I 1913 ble det bygget en bane nede ved Hyttfoss bru, der Orkla og Inna møtes. Der var det 100, 200, 300, 400 og 600 m. Denne banen ble brukt helt til Innset og Rennebu startet et samarbeid om Gammelstødalen skytebane, da begge lagene var på leting etter baneanlegg.
 
Skytterbanen i Gammelstødalen ble offisielt åpnet på skytingens dag 5. juni 1984. Banen hadde da 6 elektroniske skiver fra Sius Ascor på 200 meter og 10 skiver med skivetrekk på 100 meter. 4 nye skiver ble montert på 200 meteren i 1986/1987. Skivene fungerte godt i over 20 år, til de i våren 2006 ble byttet ut med 10 skiver fra MegaLink på 200 meter og 100 meter. I 2003-2004 ble det bygget et nytt skytterhus, det ble startet med arbeidet sommeren 2003 og huset sto ferdig i januar 2005. Dette skytterhuset er blitt ansett som et av de absolutt vakreste skytterhusene i Norge.
Morpheus

**Morpheus** er navnet på en fiksjonskarakter og en av hovedpersonene i science fictionfilmene, The Matrix, The Matrix Reloaded og The Matrix Revolutions. Karakteren blir spilt av skuespilleren Laurence Fishburne. 

I Matrixfilmene er Morpheus kaptein på skipet Nebuchadnezzar, som er et luftputefartøy eid av den siste menneskebyen, Zion. Morpheus var en gang fanget i The Matrix, før han ble befridd.
Innset

**Innset** er en jordbruksbygd i Rennebu i Trøndelag som strekker seg på begge sider av elva Orkla lengst sørøst i Rennebu kommune. Innset ligger ved samløpet til elvene Inna og Orkla. Riksvei 3, E6 og Dovrebanen går gjennom bygda.

Innset sogn og skolekrets ligger i den sydligste delen av Rennebu kommune i Trøndelag fylke.

## Klima
Innset har innlandsklima med relativt lite nedbør, kalde vintrer, relativt varme somrer og betydelige forskjeller mellom dag- og nattetemperaturen i sommerhalvåret.

## Historie
Innset ble for en stor del bygd opp rundt Kvikne kobberverk, som kom i gang i slutten av 1620-åra. Bygda ble bygd opp av de samme folka som etter hvert også bygde opp Røros Kobberverk og delvis også Løcken Kaaberværk. Fram til 1966 var Innset en del av Kvikne kommune i Hedmark fylke .

## Jord, landskap og severdigheter
Nord for riksvei 3 ligger en morenerygg, mens sør for vegen er berggrunnen stedvis eksponert. Berggrunnen består av dypbergarten oppdalitt, som tilhører Guladekket i Trondheimsfeltet . Metallforekomstene er dannet ved reaksjon mellom vulkansk materiale og de omkringliggende bergarter.

Innset kirke fra 1642 brant ned til grunnen 1995; den er siden gjenreist slik den var. Fra Innset kirke går Neverdalsvegen, som er en del av de gamle kongevegene.

Innset har egen skole og barnehage. Innset hadde fram til 2010 egen butikk (Coop Oppdal) og verksted med utsalg av drivstoff (Innset bensin og service). Verkstedet er nedlagt.

Innset Skytterlag ble startet høsten 1864, og dette gjør Innset Skytterlag til den eldste foreningen på Innset. Skytterlaget ble grunnlagt under navnet Indseth Skytterforening, med Ingebrigt Flotten i spissen som formann. Ettersom skytterlaget da lå på grensen mellom Innlandet og Trøndelag, var laget tilsluttet Østerdal Skyttersamlag til i 1925. Da blir laget lagt under Gauldal Skyttersamlag, og blir først da et stabilt skytterlag. Innset Skytterlag har vært tilsluttet Gauldal hele tiden siden 1925.

## Musikk
Innset har rike folkemusikktradisjoner, først og fremst representert av Innset Hornmusikk.

## Referanser


## Litteratur

* 

* Innset : en bygdebok. B.II: Gårdsbruk

## Eksterne lenker

* Om Innset
* Rennebu kommune
Borås HC

**Borås HC** er et svensk ishockeylag fra Borås, dannet i 1969 etter et utbrudd fra Norrby IF. Borås HC spilte fra sesongen 2007/2008 i Hockeyallsvenskan. Klubben har samme sesong, et samarbeid med Frölunda HC. 

## Referanser
Tingsryds AIF

**Tingsryds AIF**, også kjent som bare Tingsryd eller Taif, er en svensk ishockeyklubb basert i Tingsryd, Sverige.

Klubben ble stiftet i 1923. Siden 2010–11-sesongen spiller Tingsryd i Sveriges nest høyeste divisjon, HockeyAllsvenskan. Klubben har vært ganske vellykket, og spilte i Division jeg da det var Sveriges høyeste divisjon. Klubben spilte også flere sesonger i det tidligere Allsvenskan og Superallsvenskan (Allsvenskan og Superallsvenskan tidligere var navnene på Sveriges nest høyeste divisjon). Klubbens hjemmebane er Dackehallen, som har en kapasitet på 3400 tilskuere.

## Eksterne lenker
* http://www.taif.nu/
IF Sundsvall Hockey

**IF Sundsvall Hockey** er en svensk ishockeyklubb fra Sundsvall i Sverige. Laget spiller for tiden i den nest øverste ligaen i Sverige, Hockeyallsvenskan.

## Kjente spillere
* Bill Keenan
* Alexander Bonsaksen
* Alexander Larsson
* Nicklas Dahlberg
* Sune Bergman

## Eksterne lenker
* IF Sundsvall Hockey
Bogotá Beer Company

**Bogotá Beer Company**, forkorta **BBC**, er et colombiansk mikrobryggeri. Det har over ti serveringssteder i Bogotá og Medellín. Ølet deres kan også kjøpes på flaske. BBCs ølmerker og matretter har navn etter steder i og rundt Bogotá.

## Ølmerker
*Candelaria Clásica
*Monserrate Roja
*Chapinero Porter
*Chía Weiss
*Usaquén Stout
*Tequendama Negra
*Zipaquirá Abadía
*Bogotá Lager

## Eksterne lenker
*
Jokerit

**Jokerit** er en finsk ishockeyklubb i Helsingfors, Finland, grunnlagt 27. oktober 1967 som spilte i den finske SM-liiga ut sesongen 2013/14. Fra sesongen 2014/15 spiller Jokerit i Kontinental Hockey League (KHL).
Hjemmearenaen er Hartwall Arena i Böle, Helsingfors. 

Kjente spillere som har spilt i klubben: Sami Helenius, Glen Metropolit, Teemu Selanne, Tuomo Ruutu, Otakar Janecky, Ville Peltonen, Jorma Piisinen, Ari Sulander, Esa Tikkanen og Jari Kurri. 

Jokerit har vunnet det finske mesterskapet seks ganger: 1973,1992,1994,1996,1997 og 2002, seks ganger har de tatt sølv og en gang bronse.
Martin Hänggi

**Martin Hänggi** (født 17. mars 1968 i Davos, Graubünden) er en flerfoldig sveitsisk mester i hurtigløp på skøyter og representerte hjemlandet i 3 EM med sin EM debut i 2003 i Heerenveen. Han konkurrerer også på rulleskøyter og er også en tidligere ishockeyspiller for HC Davos, Lausanne HC, EHC Bülach, Uzwil, SC Herisau i Nasjonal-liga i Sveits og har spilt 276 seriekamper.

## Personlige rekorder
Oppdatert pr 1. mai 2011 

## Meritter
### Internasjonale mesterskap
EM på skøyter deltatt 3 ganger
:* Heerenveen 2003, Hamar 2006 og i Collalbo/Klobenstein 2007.
::* beste resultat 25.-plass sammenlagt i Hamar 2006.

### Sammenlagt i [[Verdenscupen på skøyter|Verdenscupen]]
Oppdatert etter sesongen 2010/11.

## Referanser


## Eksterne lenker
*
Slaget ved Agüi

**Slaget ved Agüi** ble utkjempet nær Ancud, Chiloé (Chile) 18. februar 1820 mellom chilenske patrioter og spanske rojalister, under den chilenske uavhengighetskrigen. Etter den vellykkede erobringen av Valdivia prøvde Thomas Cochrane å okkupere øygruppen Chiloé som var den siste høyborgen for spanierne i Chile. William Miller ble ilandsatt i forbindelse med dette oppdraget, men måtte trekke seg tilbake til skipet alvorlig såret i beinet og mistet 20 mann. 

## Referanser
Osteklokke

**Osteklokke** er en klokke til å sette over sterkt luktende ost og til å sette over ost for at den ikke skal tørke. Osteklokker kan også forhindre at insekter eller mikroorganismer kan komme til osten.

Osteklokker kan ha rektangulært eller rundt tverrsnitt, og de har gjerne et tilhørende fat som er tilpasset klokkens form. Osteklokker kan være laget av glass, keramikk, metall og i senere tid også av plast.

## Litteratur
* Halvorsen, Josef og Larsen, Kjell Egil (1997): *"Gammelt Porsgrund" Klenodier verd å eie.* Porsgrunn. ISBN 82-992998-2-9.
* Østby, Jon Birger (1984): *Nomenklatur for melkestell. Med tegninger av Torill Sand.* Oslo.

## Eksterne lenker
* Se osteklokker i DigitaltMuseum.
Werner Müller

**Wilhelm Werner Müller** (født 1. juni 1946 i Essen, død 15. juli 2019) var en tysk næringslivsleder og politiker. Han var næringsminister i Gerhard Schröders første regjering mellom 1998 og 2002, men uten partitilknytning. Müller var leder av representantskapet i Deutsche Bahn.

## Referanser
Déodat Gratet de Dolomieu

**Déodat Gratet de Dolomieu** (født 23. juni 1750 i Dolomieu i Dauphiné i Frankrike, død 26. november 1801 i Châteauneuf) var en fransk geolog. Mineralet dolomitt og et krater på vulkanen Piton de la Fournaise er oppkalt etter ham.

## Liv og virke
### Bakgrunn
Déodat de Dolomieu ble født som et av elleve barn til marki de Dolomieu og hans kone Marie-Françoise de Berenger. Allerede som barn viste Déodat betydelige intellektuelle evner og interesse for naturen rundt hjemstedet i Alpene i sørøstlige Frankrike.

### Den franske revolusjon, forskervirke
Dolomieu var i begynnelsen en sterk tilhenger av den franske revolusjonen, som begynte i 1789. Imidlertid ble flere av hans nære venner og slektninger halshugget med giljotin og da snudde han og ble imot revolusjonen.

Innen 1800-tallet hadde Dolomieu utviklet et internasjonalt rykte som en av de ledende geologene i hele verden og han ble invitert til å delta under flere vitenskapelige ekspedisjoner.

I mars 1799 under en ekspedisjon til Egypt ble Dolomieu svært syk og han ble tvunget til å forlate Alexandria og reise tilbake til Frankrike. Under reisen tilbake til Frankrike ble skipet hans fanget i en storm og de søkte tilflukt ved havnen i Taranto i Italia der Dolomieu ble tatt til krigsfange. Byen Taranto var på denne tiden en del av kongeriket De begge Sicilier, som da lå i krig med Frankrike. Dolomieu ble overført til Messina i Sicilia der han ble fengslet under forferdelige forhold, i isolat, for de neste 21 månedene.

Fengslingen av en verdensberømt forsker, under slike forhold, var forkastelig ifølge det intellektuelle fellesskapet i Europa. Selv det vitenskapelige fellesskapet av England (som også var i krig med Frankrike) protesterte mot innesperring av Dolomieu under slike forhold.

Dolomieu ble til slutt løslatt og han gjenopptok sine vitenskapelige studier og mange ekskursjoner. Men hans helse, forverret av det lange fengselsopphold på Sicilia, ga etter under en ekspedisjon til Alpene. Déodat de Dolomieu døde den 28. november 1801 i hjemmet til søsteren i Châteauneuf, som ikke lå fra hans barndomshjem i Dauphiné.

## Referanser


## Litteratur
* 
*
Hedi Stadlen

**Hedi Stadlen** (1916–2004) var en østerriksk jødisk filosof og politisk aktivist.

Stadlen var en av en håndfull europeiske radikale som var bosatt på Sri Lanka. Hun var en av dem hvis liv ble sterkt påvirket av spredning av den virulente fascismen som blomstret i Europa i 1930-årene. Begge hennes foreldre var assimilerte ikke-jøder. Stadlen ble sendt for å studere ved en progressiv skole i Wien som ble grunnlagt av den polsk-jødiske feministen Eugenia Schwarzwald. Stadlen studerte filosofi ved universitetet i Wien der en av hennes forelesere var professor Moritz Schlick som ble skutt av en sinnsforvirret student. Studenten ble senere løslatt og hyllet som en helt.

Den kapitalistiske krisen, fascisme og utbruddet av den spanske borgerkrigen trakk Stadler mot Communist Party of Great Britain. Stadler giftet seg med Pieter Keuneman i Sveits i september 1939. Året etter reiste begge to til Sri Lanka der Keuneman ble en ledende skikkelse innenfor det politiske partiet Lanka Sama Samaja Party (LSSP). Etter den andre verdenskrig ble avsluttet i 1945, returnerte Hedi Keuneman til Europa og hun ville reise til USA men som kommunist ble hun nektet tilgang til landet, hvor hennes far døde i 1942. Stadler valgte å ikke å vende tilbake til Sri Lanka og hun søkte om skilsmisse fra Pieter Keuneman. Stadler giftet seg igjen og bosatte seg i Hampstead i London.

## Referanser
Miyu Uehara

**Miyu Uehara** (født 2. mai 1987, død 12. mai 2011) var en japansk TV-personlighet og glamour-modell.

Uehara ble født på øya Tanegashima som ligger i prefekturet Kagoshima, som den yngste av 10 søsken. Uehara flyttet til Tokyo der hun ble oppdaget da hun arbeidet som vertinne i Tokyo. Uehara døde i sin egen leilighet i Meguro, Tokyo tidlig 12. mai 2011 i en alder av 24 år, dødsårsaken ble fastslått til selvmord ved hengning.

## Referanser


## Eksterne lenker
*
Eidsvåg Idrettslag

**Eidsvåg Idrettslag** kan vise til:

*Eidsvåg Idrettslag (Molde) &ndash; et idrettslag fra Møre og Romsdal
*Eidsvåg Idrettslag (Bergen) &ndash; et idrettslag fra Hordaland
Bundesliga 2010–2011

**Bundesligaen i fotball for menn 2010/11** var den 48. sesongen siden opprettelsen av ligaen. Den ble avviklet  i tiden 21. august 2010 – 14. mai 2011. FC Bayern München var forsvarende mester etter førsteplassen i foregående sesong.

Borussia Dortmund ble for 4. gang tyske mestre med et forsprang på syv poeng til Bayer Leverkusen og ytterligre tre poeng til FC Bayern München. Toppscorer ble Mario Gómez fra Bayern München med 28 mål.

## Stillingen

(M) = Mester, (N) =  Nedrykker.

## Playoff og plass i neste sesongs  Bundesliga
Med  16.-plass  i sesongens Bundesliga spilte  Borussia Mönchengladbach  to  playoff-kamper  mot VfL Bochum som ble nummer tre i 2. Bundesliga. Borussia Mönchengladbach vant 2-1 sammenlagt og  beholdt plassen i 1.Bundesliga.

Vinneren av  2. Bundesliga,Hertha Berlin og lag nummer to FC Augsburg  er sikret plass i 1. Bundesliga kommende sesongen, mens Eintracht Frankfurt og FC St. Pauli rykket ned.

## Referanser


## Eksterne lenker
* Bundesliga offisielle nettside
Slaget ved Danubyu

**Slaget ved Danubyu** ble utkjempet 2. april 1825 mellom briter og burmesere. Britene var ledet av Archibald Campbell, mens burmeserne var ledet av Maha Bandula. Britene vant slaget og Bandula ble drept.
Kompa

**Kompa** (engelsk: Compas) er en musikksjanger fra Haiti, og er inspirert av afrikansk musikk. Den har siden dannet opphav for musikkstilen zouk.

Kompa er en moderne form av tradisjonelle haitisk folkemusikk, også kjent som *[[méringue]]*, som var utberedt allerede tidlig på 1800-tallet. Etter at *kompa* fra 1955 ble popularisert av den haitiske saksofon- og gitarspilleren Nemours Jean-Baptiste, ble den også i andre land den viktigste og mest spilte musikkretning, blant annet på Dominica og de franske antiller. *Kompa* er også blitt en sterk musikalsk innflytelse i andre land (fremfor alt der det var innslag av haitisk innvandring), i Karibia, Frankrike, og i Canada, Sør- og Nord-Amerika.

Musikken ble nok en gang modernisert på 1980-tallet. Kompa gikk da fra å være tilpasset storband til mindre band basert på synthesizer og gitar med vokal fra korsang.

Den haitisk-amerikanske musikeren Wyclef Jean har gjort *kompa* ytterligere kjent utover den karibiske øya. Albumet *Haiti 101* er kompa-inspirert. Også den haitiske president Michel Martelly, kjent under artistnavnet *Sweet Micky* var inspirert av Kompa.

Kompa synges på haitisk kreol og melodien nytter gjerne samme akkordrekke gjennom hele sangen.

## Referanser
Seidel og Tobram

***[[Seidel og Tobram]]*** er en norsk avisstripetegneserie som ble tegnet av Håkon Aasnes. "Seidel og Tobram" var den første serien Aasnes fikk på trykk. 

Aasnes tegnet "Seidel og Tobram" i to omganger; fra 1972 til 1977 og på ny fra 1981 til 1991. Serien kom første gang på trykk i 3 norske aviser i august 1972. På det meste gikk serien i 17 aviser samtidig, bl.a *[[Nationen]]*, *[[Telemark Arbeiderblad]]*, *[[Halden Arbeiderblad]]* og *[[Finnmarken]]*. Serien består av nesten 5000 striper.

Serien handler om to arbeidsledige, sluskete bygdeoriginaler som livet ikke alltid var like enkelt for. Gradvis får de mer orden på livet og mot slutten av serien blir de begge gravende skandalejournalister i avisa "Blekka".
Frederik Ludvig Norden

**Frederik Ludvig Norden** (født 22. oktober 1708 i Glückstadt i hertugdømmet Holstein, død 22. september 1742 i Paris) var en dansk sjøoffiser og oppdagelsesreisende.

Han er også kjent som *Frédéric Louis*, *Frederick*, , *Friderick*, *Ludwig*, *Ludvig* og *Lewis*. Navnet som ble benyttet til utgivelsen av hans berømte *[[Voyage d'Egypte et de Nubie]]* (København 1755), er *Frederic Louis Norden*. Navnet er ofte forkortet til *F.L. Norden*.

Norden reiste i Egypt og kom helt til Sudan i 1737–38 etter anmodning av kong Christian VI. Norden skrev rikelig med notater, observasjoner og skisser av alt han så, inkludert lokale personer, oldegyptiske monumenter, arkitektur, installasjoner, kart osv. Dette ble offentligtgjort i *Voyage d'Egypte et de Nubie* som ble berømt etter hans død. Deler av verket ble illustrert av Marcus Tuscher.

Han ble medlem av Royal Society i London den 8. januar 1741 som *Frederic Lewis Norden*.

## Referanser


## Litteratur
* Frits Hammer Kjølsen: *Capitain F.L. Norden og hans rejse til Ægypten 1737-38*, København, Gads Forlag, 1965.
* Frederik Ludvig Norden: *Rejse i Egypten og Nubien*, København, Forlaget Vandkunsten og Det Kongelige Danske Videnskabernes Selskab 2010. ISBN 978-87-7695-127-6.

## Eksterne lenker
* 
* Norden i Nordisk Familjebok
Smokey Reeds the Bandit

***Smokey Reeds the Bandit*** er det andre albumet fra Neograss, utgitt i 2011.
På platen hyller bandet artisten Jerry Reed og filmen *[[Smokey and the Bandit]]*.

## Sporliste

# «Smokey Reeds the Bandit» (Bekkevold/Andreassen)&nbsp;– 22:26
:Part I : Smokey
:Part II : Ordinary Man (Bandit's Theme)
:Part III : Jack-in-a-Box
:Part IV : Snowman
:Part V : Indulgence
:Part VI : Trans-Am Coda

## Personell

;Neograss
*Emil Bekkevold&nbsp;– Vokal, Banjo
*Tore Morten Andreassen&nbsp;– Akustisk gitar, Mellotron
*Åsmund Wilter Kildal Eriksson&nbsp;– Kontrabass
*Aleksander Kostopoulos&nbsp;– Trommer
*Benjamin Mørk&nbsp;– Mellotron

;Teknisk
*Produsenter&nbsp;– Emil Bekkevold, Tore Morten Andreassen
*Lydtekniker&nbsp;– Emil Bekkevold
*Mix&nbsp;– Jon Marius Aareskjold
Slaget ved Dębe Wielkie

**Slaget ved Dębe Wielkie** ved Warszawa i Polen ble utkjempet 31. mars 1831 i forbindelse med novemberoppstanden.  Den polske hæren, ledet av Jan Skrzynecki, vant en seier over en russisk hær kommanderte av general Geismer.
Substansverdi

**Substansverdi** er en verdsettelsesmodell innen finans, som tar utgangspunkt i markedsverdien av eiendelene i ett selskap. Verdien regnes ut ved å trekke fra markedsverdien av gjelden i selskapet, slik at bare substansverdien av egenkapitalen står igjen. Substansverdien av egenkapitalen kan så sammenliknes med børskursen, og kan fortelle hvorvidt selskapet er over- eller underpriset.

## Eksterne lenker
* Investopedia: NAV
* Online Net Asset Value Calculator
7. etappe av Giro d’Italia 2011

**7. etappe av [[Giro d'Italia 2011]]** ble kjørt den 13. mai 2011 og gikk mellom Maddaloni og Montevergine di Mercogliano. Dette var den første virkelige fjelletappen i 2011-utgaven av Giroen med målgang på tradisjonsrike Montevergine di Mercogliano.

Det utviklet seg et brudd med skiftende antall ryttere, men etterhvert etablerte det seg en kvintett bestående av  Giovanni Visconti, Matteo Montaguti, Federico Canuti, Jerome Pineau og Lars Bak. Opp den første kategoriserte stigningen dro en tremannsgruppe bestående av Pierre Cazaux, Sebastian Lang og Johnny Hoogerland i fra hovedfeltet i håp om å komme opp til ledergruppen. Lang var uheldig å punkterte mens Cazaux måtte gi opp det harde kjøret. Hoogerland måtte dermed gjøre jobben selv, noe som virket som et håpløst forsøk. Men Vacansoleil-rytteren viste stor karakter og kom seg opp til de fem i front og blåste rett forbi, men bruddet samlet seg igjen etterhvert.

Bak rytterne i front satte hovedfeltet opp tempoet og forspranget skrumpet sakte, men sikkert inn. Flere ryttere prøvde å rykke i fra, men den eneste som fikk en luke var Bart De Clercq. Førsteårsproffen fikk et lite forsprang i den seige stigningen på  Montevergine di Mercogliano, men bak jaget sammenlagtfavoritter som  Michele Scarponi, Roman Kreuziger, Stefano Garzelli og Vincenzo Nibali.

På den siste kilometeren var De Clercq stokk stiv, men utrolig nok startet forfølgerne det siste angrepet litt for seint og De Clercq krysset mållinjen noen centimetre foran Scarponi. Dermed kunne belgieren feire sin første store seier som proff, mens Pieter Weening forsvarte sin ledertrøye.

## Referanser


## Eksterne lenker
*  Resultater på gazzetta.it
*  Resultater på gazzetta.it
Lühesand

**Lühesand** er en øy i elven Elben i Tyskland. Øya har et areal på 1,24 km² og ligger 8 km øst for Stade i Niedersachsen. Man kan bare nå øya med båt, og her ligger en stor campingplass. Sør på øya står det en 189 meter høy høyspentmast, som fører en høyspentlinje over elven.
Bart De Clercq

**Bart De Clercq** (født 26. august 1986) er en tidligere profesjonell belgisk landeveissyklist. Han ble profesjonell for det belgiske ProTour-laget Omega Pharma-Lotto foran 2011-sesongen og avsluttet karrieren i Wanty-Groupe Gobert i 2019.

## Meritter
;2011
:7. etappe av Giro d'Italia

;2015
:5. etappe av Polen rundt

## Referanser


## Eksterne lenker
* 
*
The Future

***The Future*** er Leonard Cohens niende studioalbum, utgitt i 1992. Det nådde nr. 3 på VG-lista.

Dette var Cohens til da mest politiske album. *The Future* har som *I'm Your man* innslag av fengende melodier til dels i et muntert tempo. Albumet fikk jevnt god kritikk og solgte bra, spesielt i engelsktalende land, i USA solgte den i 250.000 kopier. Han arbeidet i studio da opptøyene i Los Angeles brøt ut i april 1992, etter Rodney King-saken. Cohen opplevde opptøyene på nært hold fra boligen sin. «Democracy» ble skrevet før opptøyene og ble senere brukt i Ralph Nader i presidentvalgkampen. Oliver Stone brukte tre sanger til filmen *[[Natural Born Killers]]*.

I 1990-årene var Cohen sammen med Rebecca De Mornay som også bidro på produksjonen av *The Future*. Hun regisserte også musikkvideoen til «Closing Time». Mens de var sammen intervjuet han henne for kjendisbladet *Interview*. De Mornay hadde hovedrollen *[[Hånden som rører vuggen]]* som ble spilt inn i Tacoma, utenfor Seattle. Cohen var med til Seattle og i De Mornays campingvogn skrev han blant annet «Tacoma Trailer».

NTBs anmelder mente bruken av synthesizer var diskret med «variert musikk som stemningsmessig rommer både humor, ironi, kjærlighet, sanselighet, varme og harme», og ga 5 av 6 poeng. Egil Rafto mente at *The Future* ikke var på høyde med hans tidligere album. VGs anmelder mente platen var slapp og Cohens minst forløste, og ga 3 av 6 poeng. Etter knapt en måned i butikkene hadde den innen desember 1992 solgt 44.000 kopier i Norge og var på 14. plass over mest solgte utenlandske artister i Norge. *Paste Magazine* rangerer tittelsporet som nummer 20 på listen over Cohens 20 beste sanger.

## Sporliste

Tekst og melodi av Cohen der annet ikke er angitt
#«The Future»
#«Waiting for the Miracle» (Cohen, Sharon Robinson)
#«Be for Real» (Frederick Knight)
#«Closing Time»
#«Anthem»
#«Democracy»
#«Light as the Breeze»
#«Always» (Irving Berlin)
#«Tacoma Trailer»

## Medvirkende

*Leonard Cohen – vokal, programmering, saxofon, fiolin 
*Bob Metzger, Paul Jackson Jr., Dean Parks, Dennis Herring – gitar
*Freddie Washington, Bob Glaub, Lee Sklar – bass
*Steve Lindsey, Greg Phillinganes, Jeff Fisher, Randy Kerber, John Barnes, James Cox, Mike Finnigan, Stephen Croes – keyboard
*Steve Meador, James Gadson, Vinnie Colaiuta, Ed Greene – trommer
*Lenny Castro – perkusjon
*Brandon Fields, Lon Price, Greg Smith – saxofon
*Lee Thornburg – trompet, trombone
*Bob Furgo – fiolin
*Anjani Thomas, Jacquelyn Gouche-Farris, Tony Warren, Valerie Pinkston-Mayo, Julie Christensen, Perla Batalla, David Morgan, Jennifer Warnes, Edna Wright, Jean Johnson, Peggi Blu – kor
*The L.A. Mass Choir – kor

## Litteratur
* 
*

## Referanser


## Eksterne lenker
* 
* ''The Future'' hos The Leonard Cohen Files: sangtekster og lytteeksempler
1551 Argelander

**1551 Argelander** er en hovedbelteasteroide. Den ble oppdaget 24. februar 1938 av Yrjö Väisälä i Åbo. Asteroiden er oppkalt etter den tyske astronomen Friedrich Wilhelm August Argelander.

## Eksterne lenker
* 
* Minor Planet Center – «Discovery Circumstances: Numbered Minor Planets»
1554 Yugoslavia

**1554 Yugoslavia** er en hovedbelteasteroide og går i bane innenfor asteroidefamilien Eunomia. Den ble oppdaget 6. september 1940 av Milorad B. Protić ved Beograd.

## Referanser


## Eksterne lenker
* 
* Minor Planet Center – «Discovery Circumstances: Numbered Minor Planets»